MISERABLES-V-WEB	Ath miei madeish dera ciutat, Jean Valjean auie gessut d’era, e en un virament de uelhs, en temps precís entà lheuar ua tapa e tornar-la a deishar quèir, auie passat dera lum as tenèbres, deth meddia ara miejanet, deth bronit ath silenci, deth remolin des trons ar estancament dera hòssa, e per ua peripecia plan mès prodigiosa qu’era deth carrèr Polonceau, deth màger perilh ara seguretat absoluda.